Fareez Fauzi

Muhammad Fareez Hazwan Mohd Fauzi (lahir 5 Mei 1997) ialah seorang penyanyi, pemuzik dan pelakon lelaki Malaysia. Beliau mula meraih perhatian menerusi rancangan realiti Mentor Milenia, memenanginya pada 2016. Beliau ialah anak kepada pasangan pelakon Fauzi Nawawi dan juga Lisdawati.

Kerjaya
Pada tahun 2016, Fareez terpilih sebagai salah seorang peserta rancangan realiti Mentor Milenia 2016 antara lain turut disertai oleh Qody Rany dan Haqiem Rusli. Beliau menjadi anak didik Hazama, dinobatkan sebagai juara sekaligus memenangi wang tunai sebanyak RM100,000 beserta trofi. Selepas tamat Mentor Milenia 2016, beliau muncul dengan single sulungnya, "Lagu Radio" namun kurang mendapat sambutan. Beliau juga pernah bekerjasama dengan Haqiem menghasilkan lagu "Aku Yang Bersalah" nyanyian Usop. Fareez melancarkan single keduanya, "Bersamamu" selepas dua tahun disekat.

Mengikut jejak langkah ibu bapanya, Fareez juga berkecimpung dalam bidang lakonan, dengan membuat penampilan sulungnya dalam filem seram psikologi Hospital (2017) arahan Azaromi Ghozali. Beliau juga pernah membuat penampilan khas dalam drama Cinta. Seterusnya muncul dalam filem Badang arahan A. Razak Mohaideen, dibintangi oleh usahawan, Aliff Syukri Kamarzaman. Beliau kemudian berlakon dalam drama Rindu Awak Separuh Nyawa dengan memegang watak sebagai Malek.

Mentor Milenia 2016

Berikut ialah senarai persembahan Fareez dalam Mentor Milenia 2016:

+ PersembahanMingguTemaLaguPenyanyi asalKeputusan Minggu 1 Battle "Wanita Seluruh Dunia" Projek PistolSELAMAT Minggu 2 "Rindu Serindu-Rindunya"  SpoonSELAMAT Minggu 3  "Bila Tiba"  UnguSELAMAT Minggu 4 "Karam" ZabarjadSELAMAT Minggu 5 Separuh Akhir Duet bersama Eyza Bahra:  "Berhenti Berharap"  "Mentera Semerah Padi" Sheila on 7  M. NasirSELAMAT Minggu 6 Akhir "Drama King"  "Hilang Naluri"  Meet Uncle Hussain  Once MekelJUARA Duet bersama Hazama:  "Apokalips"  "Aku Juga Manusia" M. Nasir  Amir Jahari

Kehidupan peribadi
Fareez ialah anak kedua pelakon, Fauzi Nawawi daripada perkahwinan pertama bapanya. Lisdawati ialah ibu tirinya.

Beliau berkahwin dengan gadis pilihannya, Nurwathiqah Abd. Wahab pada 20 Disember 2020. Pasangan ini bertunang pada 12 September, iaitu dua bulan sebelum berkahwin. Majlis perkahwinan diadakan secara tertutup di kediaman keluarga pengantin perempuan di Seri Menanti, Negeri Sembilan. Ibu kandung Fareez, iaitu bekas isteri Fauzi bagaimanapun tidak dapat hadir di majlis perkahwinan beliau kerana berada di Baling, Kedah.

Diskografi
+Single Tajuk Tahun "Lagu Radio" 2016 "Lebaran Kejayaan" (bersama Qody Rany) "Bersamamu" 2017 "Sedar" 2019

Filemografi

Filem
 Tahun Tajuk Watak  Catatan  2017 Hospital Filem seram arahan Azaromi Ghozali 2018 Badang Fareez Filem adiwira arahan A. Razak Mohaideen 

Telefilem
 Tahun Tajuk Watak Saluran TV Catatan 2022 Abang Ngah Fahmi/abang ngah TV2 Telefilem pertama  2024 This Is Pilah Pemuda Kampung  TV1 2025 Dia Punya Hati Fauzan Astro Ria

Drama
 Tahun Tajuk Watak Saluran TV Catatan 2017 Cinta Dirinya sendiri Drama pertama, penampilan khas2021 Rindu Awak Separuh Nyawa Malek  Astro Ria Kampung Kolestrol Jai TV9 Penampilan khas  2023 Sut Putih Khairol  TV Okey Episod 7: "Bipopar" 2024 Polis Peronda Rizo  TV3 Episod: "Buang Bayi"

Televisyen
 Tahun Tajuk  Saluran TV Catatan 2016 Mentor Milenia 2016 TV3 Sebagai peserta 2021 Famili Duo  Bersama bapanya, Fauzi Nawawi

Rujukan

Pautan luar




Kategori:Kelahiran 1997
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Selangor
Kategori:Penyanyi lelaki Malaysia
Kategori:Pelakon lelaki Malaysia
Kategori:Peserta Mentor